Rijeka, 5. veljače 2020.g.

**POZIV NA KONFERENCIJU ZA MEDIJE**

**NAJAVA *ZVONČARSKE SIMFONIJE* SUSJEDSTVA ČAVLE EUROPSKE PRIJESTOLNICE KULTURE**

**U četvrtak, 6. veljače 2020.g. u 9.30 sati u RiHubu** (Ivana Grohovca 1a, Rijeka)održat će se **konferencija za medije** na kojoj će biti najavljena **Zvončarska simfonija**, festival **susjedstva Čavle** Europske prijestolnice kulture.

**Na konferenciji za medije sudjeluju:**

* **Zlatko Komadina**, župan Primorsko-goranske županije
* **Ivana Cvitan Polić**, načelnica Općine Čavle
* **Emina Višnić**, direktorica RIJEKE 2020
* **Branka Cvjetičanin**, glavna voditeljica programa 27 susjedstava RIJEKE 2020
* **Antonio Mlinar**, predstavnik Grobničkih dondolaša
* **Nikola Kolja Vrančić,** predstavnik udruge Palentar i autor izložbe Tradicijskih maski Europe
* **Zoran Majstorović**, skladatelj i multiinstrumentalist

**U Čavlima, jednom od 27 susjedstava Europske prijestolnice kulture, ove se nedjelje 9. veljače 2020.g. održava prvi u nizu Festivala susjedstava. Riječ je o *Zvončarskoj simfoniji*,** koja ujedno i otvara Festivale susjedstava što se tijekom 2020. godine održavaju diljem Primorsko-goranske županije.   
  
**Od OŠ Čavle, predvođena Karlovačkim bubnjarima, glasna će i impresivna povorka od 500-tinjak europskih i hrvatskih zvončara u 12 sati krenuti do Trga hrvatskih branitelja, a na trasi kretanja pratit će ih mnogobrojni gledatelji te voditelji na čak tri pozornice.**Na čelu povorke zvončara bit će njemački partneri susjedstva Čavle, zvončarske grupe Vorstandschaft des Klausen i Bärbele Verein iz Immenstada iz Njemačke, a na začelju domaćini, Grobnički dondolaši. Ostali sudionici povorke su: Bušari iz Mađarske, bugarski Survakari te Griški krabunosi, Didi s Kamešnice, Kukuljanski zvončari, Crnoluški pesniki, Ćićski zgončari, Zametski zvončari, Žejanski zvončari i udruga Črna sraka iz Hrvatske. Njima će se kao predstavnici Riječkog karnevala pridružiti i Meštar Toni te ovogodišnja kraljica Dora Pilepić.

**Po dolasku ove povorke na Trg hrvatskih branitelja, bit će izvedena jedinstvena *Zvončarska simfonija* pod dirigentskom palicom riječkog jazz glazbenika, gitarista, multiinstrumentalista, aranžera i kompozitora Zorana Majstorovića, samih zvončara te Karlovačkih bubnjara!**

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42